Dell
Dell Inc. on yhdysvaltalainen tietokoneita ja oheislaitteita valmistava yritys, jonka Michael Dell perusti vuonna 1984. Sen päämaja sijaitsee Round Rockin kaupungissa, Texasin osavaltiossa. Dell tuotekehittää, valmistaa ja markkinoi laaja-alaisesti henkilökohtaisia tietokoneita, palvelimia, tallennuslaitteita, tietoliikennekytkimiä, televisioita, tulostimia, kämmentietokoneita, ohjelmistoja, oheislaitteita ym.
Intelsat
Intelsat perustettiin vuonna 1964 valtioiden väliseksi organisaatioksi nimellä International Telecommunications Satellite Organization, josta INTELSAT on lyhenne. Tässä organisaatiossa Yhdysvalloilla ja yhdysvaltalaisilla satelliittien valmistajilla oli määräysvalta, ja organisaatio toimi monopolina länsimaiden mannertenvälisessä satelliittitietoliikenteessä.